**J e g y z ő k ö n y v**

**Készült:** a Bezenye Községi Önkormányzat Képviselő-testületének 2022. március 16. napján 09:30 órakor Bezenye Községi Önkormányzat Kultúrházában megtartott rendkívüli ülésén

**Jelen vannak:** a jelenléti ívben felsoroltak

Márkus Erika polgármester köszönti a megjelenteket, az ülést megnyitja. Megállapítja, hogy az ülés határozatképes, mivel 7 megválasztott képviselő közül 5 jelen van, Sándor Vincéné, Kammerhofer Lívia igazoltan van távol. Az ülés jegyzőkönyvének hitelesítésére Nusser Györgyné és Szakos Géza képviselőket kéri fel. Szakos Géza a hitelesítést nem vállalja, ezért Hiltser Mátyás alpolgármestert kéri fel. Nusser Györgyné és Hiltser Mátyás a jegyzőkönyv hitelesítését vállalják.

A polgármester javaslatával a képviselő-testület *egyhangúlag* egyetért.

Márkus Erika polgármester ismerteti az ülés napirendi pontját, és javasolja azt elfogadni. (5 igen)

A képviselő-testület *egyhangúlag, 5 igen* szavazattal az alábbi határozatot hozza:

**37/2022. (III. 16.) h a t á r o z a t**

Bezenye Községi Önkormányzat képviselő-testülete a 2022. február 16-i rendkívüli ülésén az alábbi napirendi pontot tárgyalja:

1. Az Önkormányzat 2022. évi költségvetési rendelete (II. olvasat)

Felelős: Márkus Erika polgármester

Határidő: azonnal

1. **Napirendi pont *(1. számú melléklet szerint)***

Az Önkormányzat 2022. évi költségvetési rendelete (II. olvasat)

dr. Gáli Péter jegyző elmondja, hogy a holnapi napon a Magyar Államkincstár részére fel kell tölteni a költségvetés számadatait, ezért szükséges megtárgyalni az Önkormányzat költségvetésének II. olvasatát COFOG-os formában. Az I. olvasat a tárgyalt módosításokkal korrigálásra került. A rendeletet március 31-ig ki kell hirdetni a mai napon jóváhagyott tartalommal. A normaszöveg már elkészült, a mellékleteit kell még összeállítani.

Nusser Györgyné szót kér, és elmondja, hogy a költségvetési táblázatban majdnem minden benne van, amit a 2022. március 9-én tartott előzetes egyeztetés alkalmával Fekete Gabriella könyvelővel megtárgyaltunk, de vannak észrevételeim:

Az 5. és a 8. oldalon a *hivatal épülete: pályázat – MFP-ÖTIK/2021.* soron a 11.782.603,-Ft összeget javítani kell 14.960.219,-Ft összegre, mert a közel 3 millió forintot nem a hivatal épületére költöttük, hanem a játszótérre, Ez a tétel a megbeszélésen elhangzott, de nem lett javítva. Ez érinti a 21. oldalon szereplő *játszótér a sportpályánál: pályázat – MFP-OJKJF/2021*. sorát is, 3.927.250,-Ft összegben. (A játszótér pályázati összege 4.987.607,-Ft)

A 26. oldalon szereplő CAMINUS fűtési rendszer bérleti díjával kapcsolatosan a megbeszélésen elhangzott, hogy tovább kellene számlázni a KLIK felé ezt a költséget.

Szakos Géza javasolja, hogy bocsássunk ki egy számlát a KLIK felé, és ha kifizeti, azzal elismeri azt, és akkor visszamenőleg is követelhetjük a bérleti díjat.

Nusser Györgyné végezetül elmondja, hogy minden egyéb úgy van a költségvetés tábláiban, ahogy megbeszéltük.

Dr. Gáli Péter jegyző hozzáfűzi, hogy akkor így kell elfogadni.

Szakos Géza képviselő kérdést tesz fel a jegyző felé, hogy a költségvetés kötelező jellegű vagy inkább afféle iránymutatás? Mennyire kőbevésett?

A jegyző tájékoztatja a képviselőket, hogy az Önkormányzatnak van mozgástere, előirányzat módosításra a későbbiekben van lehetőség.

Márkus Erika polgármester elmondja, hogy a 25. oldalon feltűntetett 4.500.000,-Ft összegű *civil szervezetek támogatását* érdemes lenne megvalósítani úgy, hogy a szervezetek – a sürgős esetek kivételével – kérelmet nyújtsanak be az igényelt összegről és felhasználásának céljáról, majd a kérelemről képviselő-testületi ülésen döntsön a képviselő-testület.

Hiltser Mátyás alpolgármester hozzáfűzi, hogy átcsoportosítani a Civil szervezetek támogatása soron szereplő összegből lehet. Megemlíti, hogy a Sportegyesület 95 éves lesz, és április 30-án polgárőr nap is megszervezésre kerül.

Dr. Gáli Péter jegyző tájékoztatásul közli, hogy a normaszöveg tartalmazza a köztisztviselők 65.000,-Ft összegű illetményalapját, melyre az illetménykiegészítés mértéke felsőfokú végzettséggel rendelkezők esetén 20%, középfokú végzettséggel rendelkezők esetén 10%. Tartalmazza továbbá a polgármester előirányzat-módosítási jogát 500.000,- Ft összegig a képviselő-testület utólagos jóváhagyásával. A március 29-én tartandó képviselő-testületi ülésre a költségvetési rendelet tervezet végső formájában elkészül.

Nusser Györgyné képviselő a 8. oldalon szereplő *Előző év ktg.-vetési maradványa: kötött: Swietelsky-féle csatornaberuházás 27.088.092,-Ft* összegű kiadási sorral kapcsolatosan magyarázatot kér, mely Fekete Gabriella könyvelő tájékoztatása szerint átfutó tétel, és az összeg a 12. oldalon, bevételi oldalon is megjelenik.

Szakos Géza képviselő hozzászól, és elmondja, hogy ezek csak technikai összegek. Megkérdezi Polgármester Asszonyt, hogy az Ő kézjegye szerepel-e bármilyen átutaláson. Márkus Erika polgármester válaszol, miszerint csak záradékolási kötelezettsége van a számlákkal kapcsolatosan ebben a projektben.

Márkus Erika polgármester javasolja, hogy amennyiben nincs több kérdés, az Önkormányzat költségvetésének II. olvasatát a képviselő-testület fogadja el - a megbeszélt korrekcióval kiegészítve - a rendelet megalkotására és a Kincstárnak megküldésre.

Márkus Erika polgármester az 1. napirendi pontot, az Önkormányzat 2022. évi költségvetésének II. olvasatát, szavazásra bocsátja.

A képviselő-testület *egyhangúlag, 5 igen* szavazattal az alábbi határozatot hozza:

**38/2022. (III. 16.) h a t á r o z a t**

Bezenye Községi Önkormányzat Képviselő-testülete úgy határozott, hogy a megtárgyalt alábbi javaslatokkal, az Önkormányzat 2022. évi költségvetési rendelete II. olvasatát elfogadja:

* a rendelet normaszövege a COFOG-olt költségvetési táblázat adataival bedolgozásra kerül
* a *hivatal épülete: pályázat – MFP-ÖTIK/2021.* soron a 11.782.603,-Ft összege korrigálásra kerül 14.960.219,-Ft összegre
* *játszótér a sportpályánál: pályázat – MFP-OJKJF/2021*. sorának 3.927.250,-Ft összege javításra kerül

Felelős: dr. Gáli Péter jegyző

Határidő: folyamatos

Mivel több napirendi pont nem volt a polgármester asszony megköszöni a részvételt és az ülést 10 óra 45 perckor bezárja.

Melléklet: B - COFOG-os kv 2022\_II\_olvasat.xls

k.m.f.

**Márkus Erika dr. Gáli Péter**

polgármester jegyző

Jegyzőkönyv hitelesítők:

**Hiltser Mátyás Nusser Györgyné**

jegyzőkönyv hitelesítő jegyzőkönyv hitelesítő